A 2011-es sakkvilágkupa a 2013-as sakkvilágbajnokság versenysorozatának egyik kvalifikációs versenye volt, amelyet 2011. augusztus 26. – szeptember 21. között rendeztek az oroszországi Hanti-Manszijszkban. A zónaversenyekről továbbjutott, illetve más eredményeik alapján kiemelt 128 versenyző mérkőzött egyenes kieséses verseny formájában a világbajnokjelöltek versenyére való továbbjutásért.